[Ζώνες Βλάστησης της Γης]

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

ΧΧΧ

[Εξάμηνο 8ο - 2022-2023]

Διεύθυνση της αρχικής σελίδας στο wiki των PbWorks: <http://mitsiou.pbworks.com/w/page/152466705/1%29%CE%95%CE%B9%CF%83%CE%B1%CE%B3%CF%89%CE%B3%CE%AE>

**Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:**

Το Wiki αποτελεί ένα χρήσιμο εργαλείο για την εκπαιδευτική τεχνολογία. Μέσα από τον σχεδιασμό μας καταφέραμε να αναδείξουμε τρία από τα βασικά χαρακτηριστικά του Wiki. Συγκεκριμένα δημιουργήσαμε ένα πλέγμα δραστηριοτήτων οι οποίες συνδέονται μεταξύ τους και κατασκευάζονται αποκλειστικά από τα παιδιά. Οι μαθητές λοιπόν καλούνται να συνθέσουν τις πληροφορίες που θα έχουν λάβει από τη πολυμεσική σελίδα και το κόμικς που θα έχουν κατασκευάσει οι συμμαθητές τους για να δημιουργήσουν ένα βίντεο ευαισθητοποίησης για την πρόληψη των ανθρώπινων καταστροφών σε όλες τις ζώνες βλάστησης της γης. Με αυτόν τον τρόπο τα παιδιά μαθαίνουν να κατηγοριοποιούν τις πληροφορίες που λαμβάνουν και να τις επανοργανώνουν. Επιπλέον μέσα από αυτή την διαδικασία όλοι οι μαθητές θα έχουν την ευκαιρία να συνθέσουν μία πολυμεσική σελίδα η οποία σύμφωνα με το ARCS ενεργοποιεί μία διερευνητική στάση των μαθητών καθώς δημιουργεί την αίσθηση του μυστηρίου και προκαλεί αυξημένη προσοχή λόγω των καινοτόμων προσεγγίσεων. Ακόμη σε σχέση με τον μαθητή η δημιουργία πολυμεσικής σελίδας αποτελεί ένα έναυσμα σύνδεσης της διδασκαλίας με τα διαφορετικά μαθησιακά προφίλ και ενδιαφέροντα των μαθητών, ενώ παράλληλα χτίζει την εμπιστοσύνη του μαθητή αφού ο ίδιος επιλέγει τον τρόπο με τον οποίο μαθαίνει. Ένα τελευταίο χαρακτηριστικό που ενσωματώσαμε στο Wiki είναι η δυνατότητα των μαθητών να σχολιάζουν τις εργασίες των συμμαθητών τους γεγονός που βοηθάει όχι μόνο στην καλλιέργεια της ετεροαξιολόγησης καθότι η αξιολόγηση από συνομηλίκους είναι πιο άνετη για τα παιδιά αλλά αποτελεί και μία αφορμή οι μαθητές να πάρουν ιδέες από τις εργασίες των άλλων και να δουν έναν διαφορετικό τρόπο σκέψης.

**Σύντομη περιγραφή για εκπαιδευτικούς**

Η Γεωγραφία είναι ένα μάθημα που σε πολλούς μαθητές φαίνεται ανιαρό ή και δύσκολο. Για αυτό, το συγκεκριμένο πλάνο διδασκαλίας έχει διαμορφωθεί με τρόπο που κάνει πιο ενδιαφέρον το μάθημα της Γεωγραφίας και που βοηθάει τους μαθητές να κατανοήσουν εις βάθος έννοιες σχετικά με την γεωγραφία.

Ο σχεδιασμός αυτός βασίζεται εξ ολοκλήρου σε μαθητοκεντρικές πρακτικές, που ενισχύουν την κατασκευαστική και διαλογική εμπλοκή. Οι μαθητές αναζητούν πληροφορίες μόνοι τους, κρίνουν οι ίδιοι τι είναι σημαντικό και τι όχι, συζητούν μεταξύ τους, ανταλλάζουν ιδέες, κάνουν υποθέσεις και βασίζονται στην δουλειά των συμμαθητών τους για να δημιουργήσουν και οι ίδιοι ένα έργο ή να αναστοχαστούν. Παράλληλα, προωθείται η συνεργασία και η ομαδικότητα, αφού η τάξη θα είναι χωρισμένη σε ομάδες σε όλο το πέρας της διδασκαλίας. Δημιουργείται, έτσι, ένα κλίμα ομόνοιας μέσα στην τάξη και οι μαθητές έχουν την ευκαιρία να εκφραστούν, να αλληλεπιδράσουν και να επικοινωνήσουν με τους συμμαθητές τους.

Ταυτόχρονα, δεν μαθαίνουν παθητικά για τις ζώνες βλάστησης, αλλά οι ίδιοι εξερευνούν τι είναι, πώς διαμορφώνονται και πώς διαχωρίζονται. Δίνεται βαρύτητα, δηλαδή, στο ρόλο που έχουν τα παιδιά μέσα στην εκπαιδευτική διαδικασία, ενώ το κλασικό δασκαλοκεντρικό μοντέλο εκτοπίζεται. Η χρήση του wiki διευκολύνει όλα τα παραπάνω, καθώς καθιστά εύκολη την οικοδόμηση της νέας γνώσης από τους μαθητές και κινεί το ενδιαφέρον τους. Αν και τα παιδιά τη σημερινή εποχή είναι αρκετά εξοικειωμένα με τους Η/Υ από μικρή ηλικία, τους δίνεται η δυνατότητα να εξοικειωθούν περισσότερο με την χρήση των υπολογιστών, αλλά και με την δημιουργία πολυτροπικών κειμένων.

Από την άλλη, δεδομένου ότι οι μαθητές είναι το επίκεντρο της διδασκαλίας, ο εκπαιδευτικός παίρνει τον ρόλο του βοηθού και του καθοδηγητή. Συμβουλεύει τους μαθητές, τους συντονίζει και γίνεται αρωγός της εποικοδόμησης της νέας γνώσης.

Ένας εκπαιδευτικός, λοιπόν, θα μπορούσε να χρησιμοποιήσει αυτόν τον σχεδιασμό για να εμπλουτίσει τη διδασκαλία και να κινήσει την περιέργεια των μαθητών, οι οποίοι με την σειρά τους θα προσκομίσουν γνώσεις με ουσιαστικό τρόπο. Θα αναπτύξουν την κριτική τους ικανότητα, θα συνεργαστούν και θα αλληλεπιδράσουν με τους συμμαθητές τους, ενώ θα αναπτύξουν την δημιουργικότητα τους.

**Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;**

Ο/Η εκπαιδευτικός εκτός υπολογιστή θα χρειαστεί μόνο να έχει προμηθευτεί ένα μεγάλο χαρτόνι όπου θα σχηματιστεί ο εννοιολογικός χάρτης από τα παιδιά με βάση τις απαντήσεις που θα έχουν δώσει στο Padlet. Θεωρούμε ότι αυτό το υλικό είναι χρήσιμο να μείνει στους τοίχους της τάξης ώστε τα παιδιά να ανατρέχουν στις αρχικές αντιλήψεις τους για την βλάστηση και να βλέπουν αν τις έχουν εμπλουτίσει ή αναδιαμορφώσει. Στη συνέχεια αν έχουν την διάθεση θα μπορούσαν να το εμπλουτίσουν και μερικές φωτογραφίες για να πάρει τη μορφή κολλάζ. Θα χρειαστεί ακόμη να έχει κάνει ένα μάθημα για τα πολυτροπικά κείμενα και ιδιαίτερα να έχει μιλήσει για τα χαρακτηριστικά που κάνουν ένα πολυτροπικό κείμενο καλό στην ανάγνωση. Θα ήταν ακόμη καλό να έχει κάνει το προηγούμενο μάθημα της ενότητας «Κλιματικές ζώνες της γης». Επίσης, θα ήταν χρήσιμο ο/η εκπαιδευτικός να εξοικειωθεί με τα λογισμικά Wiki, Ted-Ed και Pixton προκειμένου να διευκολυνθεί το διδακτικό του έργο και να είναι ποιο άνετος/η να συμβουλέψει τα παιδιά στο τεχνικό κομμάτι.

**Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;**

Όλες οι εργασίες έχουν σχεδιαστεί προκειμένου να υλοποιηθούν στην αίθουσα υπολογιστών του σχολείου, επομένως δεν θα χρειαστεί οι μαθητές να ασχοληθούν με τις δραστηριότητες στο σπίτι. Όσον αφορά τα λογισμικά θα είναι απαραίτητο οι εκπαιδευτικοί να έχουν λογαριασμό στην e-me και να συνδεθούν μέσα από τους υπολογιστές των παιδιών. Από την πλευρά των μαθητών χρειάζεται να εγγραφούν στο Ted-Ed καθώς και στο Pixton. Σε αυτούς τους ιστότοπους θα εργαστούν κυρίως τα παιδιά αλλά θα ήταν σκόπιμο να δημιουργήσουν και οι εκπαιδευτικοί λογαριασμό πριν από το μάθημα για να εξοικειωθούν με το περιβάλλον και να μπορέσουν να κατευθύνουν τα παιδιά αν προκύψουν τεχνικά ζητήματα. Τέλος πέρα από τους υπολογιστές θα χρειαστούν να πάρουν άδεια από τους γονείς για το αν επιτρέπουν στα παιδιά τους να βιντεοσκοπηθούν και να φέρουν τα κινητά τους τηλέφωνα στο σχολείο.

**Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):**

*Γενικοί στόχοι*

* Να ευαισθητοποιηθούν σε περιβαλλοντικά θέματα.
* Να αναπτύξουν την συνεργατικότητα.
* Να αναπτύξουν την δημιουργικότητα και τη φαντασία τους.
* Να εξοικειωθούν με κείμενα πολυτροπικού χαρακτήρα.
* Να είναι σε θέση να οικοδομούν νέα γνώση πάνω στην ήδη υπάρχουσα.

*Ειδικοί στόχοι*

* Να είναι σε θέση να περιγράφουν με δικά τους λόγια τους όρους βλάστηση και ζώνες βλάστησης.
* Να προσδιορίζουν τα χαρακτηριστικά των κλιματικών ζωνών.
* Να διακρίνουν τα χαρακτηριστικά είδη φυτών και ζώων στις ζώνες βλάστησης της Γης.
* Να συνειδητοποιούν τα κριτήρια που καθορίζουν καλό ένα πολυτροπικό κείμενο.
* Να ανακαλύψουν τις αλληλεπιδράσεις που προκαλούν διαταραχή στην ισορροπία των ζωνών βλάστησης, καθώς και τις επιπτώσεις από αυτές τις διαταραχές.
* Να επιδεικνύουν τρόπους πρόληψης των καταστροφών στις ζώνες βλάστησης.

**Περιγραφή του σεναρίου**

Ο συγκεκριμένος σχεδιασμός προτείνεται για την Στ’ τάξη, στο μάθημα της Γεωγραφίας. Πριν το μάθημα, θα έχουμε διαμορφώσει ήδη τις ομάδες, προκειμένου κάθε ομάδα να έχει μαθητές μεικτής μαθησιακής ετοιμότητας. Οι ομάδες θα είναι τέσσερις και θα αποτελούνται από τέσσερα άτομα. Επίσης, θα έχουμε κατοχυρώσει τις ώρες και τις μέρες που θα χρησιμοποιήσουμε την αίθουσα των Η/Υ.

Αρχικά, θα ζητήσουμε από τους μαθητές να φανταστούν ότι προέρχονται από άλλον πλανήτη, που επισκέπτονται τη Γη για πρώτα φορά. Θα τους ρωτήσουμε τι θα παρατηρούσαν σχετικά με το φυσικό περιβάλλον του πλανήτη. Αφού απαντήσουν, θα τους παροτρύνουμε να αναζητήσουν τις διαφορές στα οικοσυστήματα στα διάφορα μέρη του κόσμου και τον λόγο που υπάρχουν αυτές οι διαφορές. Επίσης, θα τους ζητήσουμε να βρουν πώς αλλάζουν τα οικοσυστήματα οι φυσικές καταστροφές και οι ανθρώπινες ενέργειες και να αναζητήσουν λύσεις που να προστατεύουν τις ζώνες βλάστησης.

Έπειτα, θα ζητήσουμε από τις ομάδες να καταγράψουν τις ιδέες τους σχετικά με το τι είναι βλάστηση στο τοίχο του Padlet που βρίσκεται στο wiki. Μετά, θα συζητήσουν τις απαντήσεις που έχουν καταγραφεί και από τη δική τους αλλά και από τις υπόλοιπες ομάδες και θα τις σχολιάσουν μέσα στις ομάδες τους, ενώ θα δημιουργήσουν έναν εννοιολογικό χάρτη ανά ομάδα που θα περιέχει τις σημαντικότερες -για αυτούς- έννοιες.

Μετά, θα τους ζητήσουμε να βρουν πληροφορίες αναφορικά με μερικές έννοιες, όπως βλάστηση, οικοσύστημα, κλίμα, πανίδα και χλωρίδα και να ελέγξουν την γνώση τους μέσω κάποιων flashcard που δημιουργήσαμε.

Στη συνέχεια, θα δώσουμε ένα βίντεο που θα πρέπει να παρακολουθήσουν και να απαντήσουν στις ερωτήσεις που βρίσκονται κάτω από αυτό. Θα δώσουμε την δυνατότητα στις ομάδες να ελέγξουν τις απαντήσεις των άλλων ομάδων και να δώσουν ανατροφοδότηση. Επίσης, υπάρχει ένα εργαλείο από το φωτόδεντρο που εξηγεί τις θερμικές ζώνες της Γης, καθώς και ένα παιχνίδι, που οι μαθητές ελέγχουν την γνώση τους πάνω σε αυτές.

Σε αυτό το σημείο, θα δοθούν φωτογραφίες με ζώα και φυτά, στις οποίες οι μαθητές θα χρειαστεί να βρουν ποιο ζώο ή φυτό δεν ανήκει στην ζώνη που δίνεται με βάση την προϋπάρχουσα γνώση. Με αυτό, οι μαθητές στις ομάδες τους ωθούνται να βρουν πληροφορίες για μια ζώνη βλάστησης που θα τους αναθέσουμε και να φτιάξουν ένα Ted Ed που να δίνουν όλες τις απαραίτητες πληροφορίες για αυτή. Μετά, θα επεξεργαστεί κάθε ομάδα από ένα μάθημα Ted Ed και θα το αξιολογήσουν. Με βάση το Ted Ed που παρακολούθησε η κάθε ομάδα, θα δημιουργήσει ένα κόμικς που να περιέχει τις απαραίτητες πληροφορίες για την ζώνη βλάστησης που διάβασαν και θα γράψουν τις παρατηρήσεις τους στο πεδίο “Comments”. Στη συνέχεια, κυκλικά, κάθε ομάδα θα επεξεργαστεί από ένα κόμικς και θα αναζητήσει πληροφορίες για τις επιπτώσεις που έχουν οι φυσικές καταστροφές και οι ανθρώπινες ενέργειες σε κάθε ζώνη. Με αυτές τις πληροφορίες θα δημιουργήσουν από ένα πολυτροπικό κείμενο που θα αναδεικνύει όσα βρήκαν. Αφού το διαβάσουν θα απαντήσουν σε κάποιες ερωτήσεις σχετικά με τι τους έκανε εντύπωση, αν τους μπέρδεψε κάτι και αν θα ήθελαν να μάθουν περισσότερες πληροφορίες για κάτι. Τέλος, κάθε ομάδα θα διαβάσει το πολυτροπικό κείμενο μιας ζώνης και θα φτιάξει ένα βίντεο με θέμα την ευαισθητοποίηση για τα περιβαλλοντικά προβλήματα που εντοπίζονται στις ζώνες. Οι ομάδες μετά θα τα παρακολουθήσουν και θα κάνουν μια αξιολόγηση.

|  |  |  |
| --- | --- | --- |
| **Διάρκεια** | **Στόχοι** | **Δραστηριότητες** |
| 90’  45’  45’  60’  60’ | * Να είναι σε θέση να περιγράφουν με δικά τους λόγια τους όρους βλάστηση και ζώνες βλάστησης. * Να προσδιορίζουν τα χαρακτηριστικά των κλιματικών ζωνών.      * Να διακρίνουν τα χαρακτηριστικά είδη φυτών και ζώων στις ζώνες βλάστησης της Γης. * Να δημιουργούν πολυτροπικά κείμενα. * Να συνειδητοποιούν τα κριτήρια που καθορίζουν καλό ένα πολυτροπικό κείμενο. * Να ανακαλύψουν τις αλληλεπιδράσεις που προκαλούν διαταραχή στην ισορροπία των ζωνών βλάστησης, καθώς και τις επιπτώσεις από αυτές τις διαταραχές. * Να επιδεικνύουν τρόπους πρόληψης των καταστροφών στις ζώνες βλάστησης. * Να δημιουργούν πολυτροπικά κείμενα. | Αρχικά, θα ζητήσουμε από τους μαθητές να φανταστούν ότι προέρχονται από άλλον πλανήτη, που επισκέπτονται τη Γη για πρώτα φορά. Θα τους ρωτήσουμε τι θα παρατηρούσαν σχετικά με το φυσικό περιβάλλον του πλανήτη. Αφού απαντήσουν, θα τους παροτρύνουμε να αναζητήσουν τις διαφορές στα οικοσυστήματα στα διάφορα μέρη του κόσμου και τον λόγο που υπάρχουν αυτές οι διαφορές. Επίσης, θα τους ζητήσουμε να βρουν πώς αλλάζουν τα οικοσυστήματα οι φυσικές καταστροφές και οι ανθρώπινες ενέργειες και να αναζητήσουν λύσεις που να προστατεύουν τις ζώνες βλάστησης. Έπειτα, θα ζητήσουμε από τις ομάδες να καταγράψουν τις ιδέες τους σχετικά με το τι είναι βλάστηση στο τοίχο του Padlet που βρίσκεται στο wiki. Μετά, θα συζητήσουν τις απαντήσεις που έχουν καταγραφεί και από τη δική τους αλλά και από τις υπόλοιπες ομάδες και θα τις σχολιάσουν μέσα στις ομάδες τους, ενώ θα δημιουργήσουν έναν εννοιολογικό χάρτη ανά ομάδα που θα περιέχει τις σημαντικότερες -για αυτούς- έννοιες. Μετά, θα τους ζητήσουμε να βρουν πληροφορίες αναφορικά με μερικές έννοιες, όπως βλάστηση, οικοσύστημα, κλίμα, πανίδα και χλωρίδα και να ελέγξουν την γνώση τους μέσω κάποιων flashcard που δημιουργήσαμε. Στη συνέχεια, θα δώσουμε ένα βίντεο που θα πρέπει να παρακολουθήσουν και να απαντήσουν στις ερωτήσεις που βρίσκονται κάτω από αυτό. Θα δώσουμε την δυνατότητα στις ομάδες να ελέγξουν τις απαντήσεις των άλλων ομάδων και να δώσουν ανατροφοδότηση. Επίσης, υπάρχει ένα εργαλείο από το φωτόδεντρο που εξηγεί τις θερμικές ζώνες της Γης, καθώς και ένα παιχνίδι, που οι μαθητές ελέγχουν την γνώση τους πάνω σε αυτές.    Θα δοθούν φωτογραφίες με ζώα και φυτά, στις οποίες οι μαθητές θα χρειαστεί να βρουν ποιο ζώο ή φυτό δεν ανήκει στην ζώνη που δίνεται με βάση την προϋπάρχουσα γνώση. Με αυτό, οι μαθητές στις ομάδες τους ωθούνται να βρουν πληροφορίες για μια ζώνη βλάστησης που θα τους αναθέσουμε και να φτιάξουν ένα Ted Ed που να δίνουν όλες τις απαραίτητες πληροφορίες για αυτή. Μετά, θα επεξεργαστεί κάθε ομάδα από ένα μάθημα Ted Ed και θα το αξιολογήσουν.  Με βάση το Ted Ed που παρακολούθησε η κάθε ομάδα, θα δημιουργήσει ένα κόμικς που να περιέχει τις απαραίτητες πληροφορίες για την ζώνη βλάστησης που διάβασαν και θα γράψουν τις παρατηρήσεις τους στο πεδίο “Comments”.    Στη συνέχεια, κάθε ομάδα θα επεξεργαστεί από ένα κόμικς και θα αναζητήσει πληροφορίες για τις επιπτώσεις που έχουν οι φυσικές καταστροφές και οι ανθρώπινες ενέργειες σε κάθε ζώνη. Με αυτές τις πληροφορίες θα δημιουργήσουν από ένα πολυτροπικό κείμενο που θα αναδεικνύει όσα βρήκαν. Αφού το διαβάσουν θα απαντήσουν σε κάποιες ερωτήσεις σχετικά με τι τους έκανε εντύπωση, αν τους μπέρδεψε κάτι και αν θα ήθελαν να μάθουν περισσότερες πληροφορίες για κάτι.  Τέλος, κάθε ομάδα θα διαβάσει το πολυτροπικό κείμενο μιας ζώνης και θα φτιάξει ένα βίντεο με θέμα την ευαισθητοποίηση για τα περιβαλλοντικά προβλήματα που εντοπίζονται στις ζώνες. Οι ομάδες μετά θα τα παρακολουθήσουν και θα κάνουν μια αξιολόγηση. |
| **Αξιολόγηση:** *Αρχική/Διαγνωστική αξιολόγηση:* Δραστηριότητα Padlet. *Διαμορφωτική αξιολόγηση:* Flashcards, βίντεο για κλιματικές ζώνεςTed Ed, κόμικς, πολυτροπικό κείμενο για καταστροφές. *Τελική αξιολόγηση:* Βίντεο ευαισθητοποίησης. | | | | |

Προσοχή. Θα πρέπει μια εκπαιδευτικός, παίρνοντας την περιγραφή του σεναρίου σας και έχοντας στα χέρια της το PbWork που έχετε φτιάξει (με δικαιώματα εκπαιδευτικού) , να μπορεί να δουλέψει με την τάξη της, χωρίς να έχει ανάγκη να σας ζητά διευκρινήσεις.

**Δικαιολόγηση των κύριων σημείων:**

Σον σχεδιασμό μας αναδείξαμε τρία από τα βασικά χαρακτηριστικά του

Wiki. Πιο αναλυτικά σχεδιάσαμε δραστηριότητες οι οποίες συνδέονται

μεταξύ τους με την ενεργητική συμμετοχή των παιδιών. Οι μαθητές θα

πρέπει να συλλέξουν τις πληροφορίες που θα έχουν λάβει από τη

πολυμεσική σελίδα και το κόμικ που θα έχουν κατασκευάσει οι

συμμαθητές τους ώστε δημιουργήσουν ένα βίντεο ευαισθητοποίησης

για την πρόληψη των ανθρώπινων καταστροφών σε όλες τις ζώνες

βλάστησης της γης. Με αυτόν τον τρόπο τα παιδιά μαθαίνουν να

κατηγοριοποιούν τις πληροφορίες που λαμβάνουν και να τις

επανοργανώνουν. Επιπλέον μέσα από αυτή την διαδικασία όλοι οι

μαθητές θα έχουν την ευκαιρία να συνθέσουν μία πολυμεσική σελίδα

και έτσι θα ενεργοποιεί η διερευνητική στάση των μαθητών ενώ

παράλληλα θα συνδεθεί η διδασκαλία με τα διαφορετικά μαθησιακά

προφίλ και ενδιαφέροντα των μαθητών και τα παιδιά θα αποκτήσουν

περισσότερη εμπιστοσύνη για το τι μαθαίνουν. Τέλος τα παιδιά θα

μπορούν να σχολιάσουν τα έργα των συμμαθητών τους γεγονός που θα

βοηθήσει τα παιδιά να δουν έναν νέο τρόπο αντίληψης των πραγμάτων.

**Σημεία όπου μπορεί να πάει «στραβά» ο σχεδιασμός:**

Γενικά, θεωρούμε ότι η υλοποίηση του σχεδιασμού θα είναι επιτυχής. Οι δραστηριότητες είναι ξεκάθαρες και σε περίπτωση που οι μαθητές δεν κατανοήσουν κάτι, ο εκπαιδευτικός έχει την δυνατότητα να τους καθοδηγήσει. Ωστόσο, οι μαθητές χρειάζεται να είναι αρκετά εξοικειωμένοι με την χρήση του Η/Υ, και συγκεκριμένα στην χρήση του wiki. Επίσης, πρέπει να γνωρίζουν πώς φτιάχνονται σωστά τα πολυτροπικά κείμενα. Επιπλέον, μπορεί να υπάρξει πρόβλημα στην διαχείριση του χρόνου, αφού σε μερικές δραστηριότητες ίσως χρειαστεί να χρησιμοποιήσουμε επιπλέον διδακτικό χρόνο για να ολοκληρωθούν επιτυχώς.

Από εκεί και πέρα, στην εξέταση θα πρέπει να μπορείτε να απαντήσετε (χρησιμοποιώντας τα εργαλεία που σας έχουν δοθεί στο μάθημα (ICAP, Jonassen, ARCS, ζητήματα ευχρηστίας και πνευματικών δικαιωμάτων) ) υπερασπίζοντας οποιοδήποτε χαρακτηριστικό του σχεδιασμού σας που θα σας ζητηθεί και να μπορείτε να απαντήσετε στην ερώτηση:

**Τι έμαθα από τον συγκεκριμένο σχεδιασμό; Πώς μπορώ να χρησιμοποιήσω αυτά που έμαθα σε επόμενους σχεδιασμούς μαθημάτων;**

Μέσα από αυτόν τον σχεδιασμό αυτό, ήρθαμε σε επαφή με τις λειτουργίες του wiki και με τον τρόπο που ένα τέτοιο εργαλείο μπορεί να ενισχύσει και να εμπλουτίσει την μαθησιακή διαδικασία. Το wiki προσφέρει την δυνατότητα ομαδοσυνεργατικής διαδικασίας, με αποτέλεσμα να προάγεται ο διάλογος μεταξύ των μαθητών. Επίσης, είναι ένα εργαλείο που δίνει την ευελιξία σε πολλά άτομα να εργάζονται ταυτόχρονα και διευκολύνει την εργασία από το σπίτι. Μπορεί να κάνει το μάθημα πιο ενδιαφέρον, να κινήσει την περιέργεια των μαθητών και να τους δώσει ικανοποίηση, καθώς παίρνουν οι ίδιοι πρωτοβουλίες, ενώ το αποτέλεσμα της δουλειάς τους μπορούν να το δουν κι άλλοι. Καλλιεργείται η κριτική σκέψη, η δημιουργικότητα και το πνεύμα συνεργασίας, ενώ η οικοδόμηση της νέας γνώσης βασίζεται στο έργο που κάνουν οι ίδιοι οι μαθητές. Παράλληλα, εξασκούνται στην χρήση του υπολογιστή, που πλέον αποτελεί απαραίτητη δεξιότητα.

Το wiki, γενικά, είναι ένα χρήσιμο εργαλείο που μπορεί να χρησιμοποιηθεί σε πολλά γνωστικά αντικείμενα και να κάνει την διαδικασία μάθησης πιο ενδιαφέρουσα για τους μαθητές. Σε επόμενους σχεδιασμούς, σίγουρα θα εμπεριέχει την συνεργατική μάθηση, την κατασκευαστική και διαλογική εμπλοκή, καθώς οι μαθητές θα οικοδομήσουν ουσιαστικά την νέα γνώση.